CELEX: 32014R1161
Language: et
Date: 2014-10-30 00:00:00
Title: Komisjoni määrus (EL) nr 1161/2014, 30. oktoober 2014 , millega kohandatakse tehnika arenguga nõukogu määrust (EMÜ) nr 3821/85 autovedudel kasutatavate sõidumeerikute kohta  EMPs kohaldatav tekst

31.10.2014   
            
            
               ET
            
            
               Euroopa Liidu Teataja
            
            
               L 311/19
            
         KOMISJONI MÄÄRUS (EL) nr 1161/2014,
   30. oktoober 2014,
   millega kohandatakse tehnika arenguga nõukogu määrust (EMÜ) nr 3821/85 autovedudel kasutatavate sõidumeerikute kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta, (1) eriti selle artiklit 17,
   ning arvestades järgmist:
   
               (1)
            
            
               Määruse (EMÜ) nr 3821/85 (autovedudel kasutatavate sõidumeerikute kohta) IB lisas sätestatakse digitaalsete sõidumeerikute konstruktsiooni, katsetamise, paigaldamise ja kontrolli tehniline kirjeldus.
            
         
               (2)
            
            
               Komisjoni määrusega (EÜ) nr 68/2009 (2) võeti ajutise lahendusena kuni 31. detsembrini 2013 kasutusele adapter, et M1- ja N1-kategooria sõidukitele oleks võimalik paigaldada digitaalseid sõidumeerikuid kooskõlas määruse (EMÜ) nr 3821/85 IB lisaga.
            
         
               (3)
            
            
               Määrus (EMÜ) nr 3821/85 on asendatud Euroopa Parlamendi ja nõukogu määrusega (EL) nr 165/2014, (3) mille seadusandlik menetlemine lõppes 15. jaanuaril 2014.
            
         
               (4)
            
            
               Määruse (EL) nr 165/2014 põhjenduses 5 on sätestatud, et komisjon kaalub M1- ja N1-kategooria sõidukite puhul adapterite kehtivusaja pikendamist 2015. aastani ning enne 2015. aastat täiendavalt pikaajalist lahendust M1- ja N1-kategooria sõidukite jaoks.
            
         
               (5)
            
            
               Komisjoni teatisega Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Digitaalne sõidumeerik: edaspidised tegevussuunad”, (4) mis lisati ettepanekule määruse (EL) nr 165/2014 kohta, nähakse ette kaheaastane ajavahemik lisade ja liidete koostamiseks ja vastuvõtmiseks pärast määruse (EL) nr 165/2014 vastuvõtmist.
            
         
               (6)
            
            
               Määruses (EL) nr 165/2014 sätestatud tehnilise kirjeldusega tuleks ette näha adapteri küsimuses püsiv lahendus. Kohaldades õiguspärase ootuse põhimõtet, tuleks M1- ja N1-kategooria sõidukite puhul adapterite kasutamise võimalust pikendada vähemalt nimetatud tehniliste lisade ja liidete vastuvõtmiseni.
            
         
               (7)
            
            
               Arvestades, et nõue 172 kaotas kehtivuse 31. detsembril 2013, peaks adapteri kasutamist käsitlev lahendus kehtima tagasiulatuvalt sellest kuupäevast alates.
            
         
               (8)
            
            
               Käesolevas määruses sätestatud meetmed on kooskõlas määruse (EMÜ) nr 3821/85 artikli 18 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nõukogu määruse (EMÜ) nr 3821/85 IB lisa muudetakse järgmiselt:
   
                
            
            
               I osa („Mõisted”) punkti (rr) esimeses taandes asendatakse „31. detsember 2013” kuupäevaga „31. detsember 2015”.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 370, 31.12.1985, lk 8.
   
      (2)  Komisjoni määrus (EÜ) nr 68/2009, 23. jaanuar 2009, millega kohandatakse üheksandat korda tehnika arenguga nõukogu määrust (EMÜ) nr 3821/85 maanteevedudel kasutatavate sõidumeerikute kohta (ELT L 21, 24.1.2009, lk 3).
   
      (3)  Euroopa Parlamendi ja nõukogu määrus (EL) nr 165/2014, 4. veebruar 2014, autovedudel kasutatavate sõidumeerikute kohta, millega tunnistatakse kehtetuks nõukogu määrus (EMÜ) nr 3821/85 autovedudel kasutatavate sõidumeerikute kohta ning muudetakse Euroopa Parlamendi ja nõukogu määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist (ELT L 60, 28.2.2014, lk 1).
   
      (4)  KOM(2011) 454 (lõplik).